

ДЕЧИЈА УСТАНОВА ,,ДЕЧИЈА РАДОСТ”

ЗМАЈ ЈОВИНА 61, 22406 ИРИГ

бр.286

датум:12.04.2022.

Тел/факс: 022-461-322

ПИБ 101380998 МБ 08383634

*obdaniste.irig@mts.rs*

*vrticirig.blogspot.com*

*www.decijaradost.edu.rs*

**КОНКУРС ЗА УПИС ДЕЦЕ У ДУ „ДЕЧИЈА РАДОСТ“ ИРИГ**

Од среде, 4. маја 2022.године почиње упис деце у ДУ "ДЕЧИЈА РАДОСТ" Ириг за радну 2022/23. годину и вршиће се ЕЛЕКТРОНСКИМ ПУТЕМ **на националном Порталу еУправа Републике Србије**  [**https://www.euprava.gov.rs/**](https://www.euprava.gov.rs/) , слањем документације на маил адресу [vrticirig@gmail.com](mailto:vrticirig@gmail.com) или на лично на адресу :Ириг ,Змај Јовина 61

За пријаве поднете електронским путем **систем аутоматски прибавља податке** из Матичне књиге рођених и Централног регистра обавезног социјалног осигурања, тако да родитељи не прибављају ова документа .   
  
ПРИЈАВЕ  СЕ ПОДНОСЕ ЗА ДЕЦУ КОЈА СУ РОЂЕНА:

-  у периоду од 01.03.2016.-29.02.2017. године- ПРИПРЕМНИ ПРЕДШКОЛСКИ ПРОГРАМ

Целодневни боравак:

* Вртићке јаслене групе деце старости од 1  до 3 године
* Вртићке  групе деце старости од 3  до 6,5 година

ДОКУМЕНТАЦИЈА КОЈА СЕ ПРИЛАЖЕ УЗ ЗАХТЕВ ЗА УПИС (за родитеље који не изврше упис деце електронским путем):

1. Извод из матичне књиге рођених за дете (фотокопија извода )

2. Потврда о запослењу

3. Потврда од надлежног педијатра (накнадно се доставља, крајем августа месеца)

**Уколико желите да дете у предшколску установу буде уписано по основу приоритета или специфичности, документацију коју сте прибавили код надлежних институција, поднесете путем мејла.**

**Документа којима се доказује статус детета/породице из осетљивих група:**

1.1.    **За самохране родитеље (један од набројаних докумената):**

* правоснажна судска пресуда на увид или решење о самосталном вршењу родитељског права
* извод из матичне књиге рођених за децу неутврђеног очинства
* извод из матичне књиге умрлих за другог родитеља или решење надлежног органа о проглашењу несталог лица за умрло

1.2.     **За децу у хранитељским породицама или установама социјалне заштите:**

* решење Центра за социјални рад о смештају детета у одговарајућу установу или хранитељску породицу или Уговор о хранитељству

1.3.    **За децу са сметњама у психофизичком развоју:**

* потврда надлежне здравствене институције

1.4.    **За тешко оболелу децу:**

* потврда изабраног педијатра

1.5.     **За кориснике новчане социјалне помоћи:**

* решење Центра за социјални рад да је породица корисник новчане социјалне помоћи

1.6.    **За децу тешко оболелих родитеља:**

* решење о инвалидитету или потврда изабраног лекара

1.7.    **За остале осетљиве категорије:**

* решење, потврда или препорука центра за социјални рад да је породица под одређеном врстом ризика

1.8.     **За лица на одслужењу казне:**

* потврда казнено**–**поправне установе о издржавању казне

**КРАТКО УПУТСТВО - КАКО ДА ПУТЕМ САЈТА Е-УПРАВЕ ПРИЈАВИТЕ ВАШЕ ДЕТЕ У ВРТИЋ**

Поштовани родитељи/други законски заступници,

Молимо Вас да одвојите време и на врло једноставан начин, за свега 15 минута, одложите било какво излагање ризику, Вас и ваше породице, без напуштања Вашег дома. На најједноставнији и најбезбеднији начин попуните пријаву и упишите Ваше дете у вртић. Овде су наведени кораци који ће овај једноставан поступак учинити још бржим и лакшим.

Приступ порталу биће омогућен од 04.05.2022.г.. до 31.05.2022.године.

**Први корак** подразумева регистрацију родитеља на сајту е-Управе, путем корисничког имена и лозинке ( лозинка мора имати најмање једно велико слово и најмање један знак)

**Други корак** подразумева приступ горњем десном углу „Моја Управа“ где упадајућем менију треба да изаберете пријава и то помоћу корисничког налога. Када сте приступили,

**Трећи корак** подразумева избор опције „Услуге“ , затим у падајућем мени-ју деца, па затим е-Вртић,

Када сте изабрали наведено, **четврти корак** подразумева да између понуђених предшколских установа, кликом изаберете е-Вртић Дечија установа „Дечија радост“ Ириг

**Пети и последњи корак** подразумева да у левом горњем углу изаберете опцију „Покретање услуге“, попуните Вашу пријаву (притом систем Вам неће дозволити да је пошаљете док не попуните сва поља), и на крају изаберете опцију „Пошаљи пријаву“.

Друге корисне информације везано за упис деце у ДУ „Дечија радост“ Ириг можете добити на телефон 022/461-322.Уколико имате било каквих питања или вам треба одређен вид подршке слободно нас контактирајте радним данима од 08 до 14h.

ВАЖНА НАПОМЕНА:

**За децу која већ похађају вртић се не подноси документација**. Потребно је само попунити пријаву за упис у припремни предшколски програм коју ће родитељи добити од васпитача.

КОНТАК ОСОБА: ЈЕЛЕНА ТАДИЋ ЂУРЂЕВИЋ  
БРОЈ ТЕЛЕФОНА ЗА СВЕ ИНФОРМАЦИЈЕ: 022/461-322

МАИЛ АДРЕСА: [obdaniste.irig@gmail.com](mailto:vrticirig@gmail.com)

Директорка:

Јелена Видановић